**LĒMUMS**

Liepājā

|  |  |
| --- | --- |
| 2021.gada 14.oktobrī |  Nr.388/12(prot. Nr.12, 17.§) |

Par zemesgabalu Riepu ielā 12A daļas un

Riepu ielā 14A daļas nomas līgumu

termiņu pagarināšanu

Lai racionāli rīkotos ar pašvaldības mantu, zemesgabaliem, uz kuriem atrodas citai personai piederošs ēku (būvju) nekustamais īpašums, ņemot vērā, ka zemesgabali šobrīd netiek izmantoti pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 17. un 137.punktu, izskatot [..] 2021.gada 1.septembra iesniegumu, zemes nomas līgumus, kas 2011.gada 23.novembrī noslēgti starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 27.septembra priekšlikumu (sēdes protokols Nr.12) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 7.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt [..] zemes nomas līgumu par zemesgabala Riepu ielā 12A, Liepājā (kadastra Nr.1700 042 0671), daļas 135 kv.m platībā un zemesgabala Riepu ielā 14A, Liepājā (kadastra Nr.1700 042 0577), daļas 130 kv.m platībā iznomāšanu termiņus uz laiku līdz 2026.gada 23.novembrim nomniekam piederošo ēku (būvju) nekustamā īpašuma apsaimniekošanai un uzturēšanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2011.gada 23.novembrī noslēgtajos zemes nomas līgumos par zemesgabala Riepu ielā 12A (kadastra Nr.1700 042 0671) daļas un zemesgabala Riepu ielā 14A (kadastra Nr.1700 042 0577) daļas iznomāšanu grozījumus un izteikt līgumu 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2026.gada 23.novembrim".

3. Gadījumā, ja [..] vainas dēļ līgumi par grozījumiem 2011.gada 23.novembrī noslēgtajos zemes nomas līgumos netiek noslēgti viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |